Επισκεφτήκαμε το κατάλυμα για το τριήμερο της Καθαρής Δευτέρας.
Το σπίτι ήταν πολύ καθαρό, η κουζίνα πολύ οργανωμένη με όλα τα απαραίτητα και παραπάνω. Η Βασω που μας υποδέχθηκε κατά την άφιξη ήταν ευγενικότατη εξυπηρετική και πρόθυμη να μας κατατοπίσει.
Τη πρώτη μέρα το σπίτι επειδή είναι πέτρινο και επειδή ήταν κλειστό είχε κρύο. Η Βάσω είχε ανάψει από πριν μια ηλεκτρική σόμπα μέσα και είχε προετοιμάσει για άναμμα τη ξυλόσομπα και επιπλέον μας έφερε μια δεύτερη ηλεκτρική σόμπα πιο μεγάλη για να ζεσταθεί ο χώρος γρηγορότερα.
Το ταχυθερμοσίφωνο για ζεστό νερό στο μπάνιο είχε θέμα, ήρθε βέβαια το ίδιο βράδυ άνθρωπος να το ρυθμίσει αλλά δεν δούλεψε ποτέ σε ικανοποιητικό βαθμό.
Γενικά μείναμε πολύ ευχαριστημένοι από τη διαμονή μας εκεί, το σπίτι ζεστάθηκε την επόμενη μέρα, και είναι διακοσμημένο πολύ όμορφα. Η ησυχία του πρωινού καφέ απέξω στην αυλή μαγική.
Η μητέρα της Βάσως ευγενικότατη κυρία που ζει στο χωριό μας έφερε ψησταριά για να ψήσουμε αν θελουμε η οποία ήταν πεντακάθαρη, και μας έδωσε και δυο κανατάκια ρακί που ξεμείναμε με το καφενείο του χωριού κλειστό για να αγοράσουμε. Αυτή η ρακί (του συζύγου της Βάσως) ήταν από τις καλύτερες που έχω πιει ποτέ χωρίς υπερβολή. Φανταστική.
Ευγενικοί και φιλόξενοι άνθρωποι στο χωριό.
Σίγουρα θα το επισκεφθούμε ξανά.